ليه الدنيا معقدة كدة لبس تقيل نلبسه نستخبى من الرجالة منشتغلش الا بشروط منخبش منختلطش منكلمش منهزرش كل واحد بيعامل الجنس التانى بحسابليه مش زى الغرب كلنا بشر دة المهم نتعامل سوا ونحب بعض وحتى نمارس علاقات سوا ايه المشكلة ف كل دة ؟! ليه احنا مأزمينها
وإيه المشكلة في زنا المحارم؟، وإيه المشكلة في السرقة؟، وإيه المشكلة في اغتصاب والدة حضرتك أو أختك أو زوجتك؟، وإيه المشكلة في قتلك وتشريدك؟ .. علشان يعني اعتداء على الآخرين بدون إذنهم وعمل لا أخلاقي؟ وإيه المشكلة برضه يعني؟ ويبدو إنك شايف إن الأخلاق نسبية، فكل واحد ونسبيته في الأخلاق .. مين اللي يحدد إن الاعتداء عليك نفسك وعرضك مشكلة ولا مشكلة؟ .. افرض إن أنا يا أخي عندي نزعة نيتشوية سلطوية، وشايف إنك تستحق الدهس طالما إنك ضعيف، وإن عرضك مباح طالما لا تستطيع الدفاع عنه، وإن أنا كده بخدم البشرية بإني أخلصهم من أمثالك! إيه المشكلة؟! ممكن أقعد معاك كده للصبح .. ------------ عمومًا يا أخي .. تفكيري ده متناسق جدًا مع فكر الملحد (أرجو ألا تكون كذلك) لإنه شايف إن مرجعية المشكلة/اللامشكلة أو الأخلاقي/اللاأخلاقي أو الصح/الغلط راجعة للبشر أنفسهم لإنهم السلطة الكونية العليا، وبما إن عقول البشر متفاوتة وآراءهم نسبية جدًا، وهم اللي بيأزموا وبيوسعوا، فأنت ببساطة ممكن تشوف إن محدش ليه يأزم ويوسع ويخنق عليك، وإن الأمر نسبي .. لكن إن كنت مؤمنًا فالله جل وعلا له الخلق والأمر، نحن - كبشر - لا نؤزم شيئًا ولا نوسّعه، نحن نقول (سمعنا وأطعنا، غفرانك ربنا وإليك المصير)، نحيا لنطيعه سبحانه ونعبده جل وعلا إلى آخر نفس في أنفاسنا، ولا نظن - طرفة عين - أن لنا الحق في معارضة شرعه بعقولنا النسبية الناقصة المريضة أحيانًا، بل نعتقد أن العقل الصحيح لا يخالف شرعه سبحانه وتعالى، لكن العقول بتمرض والفطر بتفسد، ويبقى شرعه جل وعلا سالمًا عن المرض والفساد